António Costa

**António Luís Santos da Costa**  ye un xurista y políticu portugués. Dende 2014 ye'l secretariu xeneral del Partíu Socialista y dende 2015 ye'l primer ministru de Portugal.

## Biografía
Ñaz na parroquia de São Sebastião de la Pedreira en Lisboa, António Costa tien orixe goesa católica del llau paternu, siendo fíu del publicitariu, escritor y tamién militante destacáu del Partíu Comunista Orlando da Costa (fíu d'un goês católicu y nietu maternu d'una francesa, descendiente directu por varonia de Marada Poi, Brâmane Gaud Saraswat del sieglu XVI) y de la so primer muyer, la periodista Maria Antónia Palla, la primer muyer integrada na direición del Sindicatu de los Periodistes. Ye mediohermanu del periodista Ricardo Costa (fíu d'Orlando da Costa y d'Inácia Martins Ramalho de Paiva); primu en segundu grau del políticu mozambicamu Sérgio Vieira y del *socialite* José Castelo Branco.

## Trayeutoria política
Entamó la so carrera política en 1975 na edá de 14 años, afiliándose a les Mocedá Socialista mientres el Procesu Revolucionariu en Cursu. Nel añu 1991, per primer vegada, ye escoyíu diputáu na Asamblea de la República col Partíu Socialista (PS). En 1992 sofitó a Jorge Sampaio pa liderar el Partíu Socialista y más tarde dirixó la campaña eleutoral d'él pa les eleiciones de presidenciales de 1996. António Costa participó como cabezaleru nes eleiciones municipales de Loures de 1993, pero nun llograra superar a la Coalición Democrática Xunitaria (coalición fecha por Partíu Comunista Portugués y pol Partíu Ecoloxista).

N'ochobre de 1995 s'estrena nel primer gobiernu d'António Guterres como Secretariu d'Estáu d'Asuntos Parllamentarios y dos años dempués, Ministru d'Asuntos Parllamentarios. Na segunda llexislatura del Gobiernu de Guterres, Costa llevaría'l Ministeriu de Xusticia, cargu qu'abandonó en 2002.

António Costa participó nes Eleiciones al Parllamentu Européu de 2004, llogró l'escañu y ye nomáu vicepresidente del Parllamentu hasta 2005. Nel añu 2014 anunció que va lluchar pol lideralgu del Partíu Socialista, disputándo-y el cargu a António José Seguro. Finalmente sal ganador col sofitu del 67,33% de los eleutores frente a los 31,65 de Seguro, siendo elixíu candidatu a Primer ministru del país nes eleiciones llexislatives de 2015. Nos caberos díes de payares d'esi añu, celebráronse eleiciones primaries pal cargu de secretariu xeneral tres la dimisión d'António José Seguro. Costa ye escoyíu secretariu xeneral del PS ensin oposición nenguna.

## Trayeutoria profesional

#### Televisión
António Costa participó nel programa d'alderique políticu de SIC Notícias, *[[Quadratura do Círculo]]*, ente 2008 y 2014.

#### Abogáu
Llicenciáu en Drechu, pola Facultá de Derechu de la Universidá de Lisboa, foi dirixente asociativu de l'Asociación Académica d'esta Facultá (AAFDL) (1982–1984) y direutor de la *Revista de l'AAFDL* (1986–1987). Obtuvo posteriormente un posgráu n'Estudios Europeos, nel Institutu Européu de la Universidá Católica Portuguesa.

Foi almitíu en 1988 na Ordem dos Advogados, dempués de facer práctiques nel bufete d'abogaos de José Vera Jardim y Jorge Sampaio, Jardim, Sampaio, Caldas e Associados.

## Condecoraciones
*  Gran Cruz de la Orde del Infante D. Henrique de Portugal (1 de Marzu de 2006)
*  Gran Cruz de la Orde del Méritu Real de la Noruega (25 de Setiembre de 2009)
*  Cruz de 3ª Clase de la Orde de la Tierra Mariana de la Estonia (16 de xunetu de 2010)
*  Gran Cruz de la Orde del Méritu de la Lituania (16 de xunetu de 2010)
*  Gran Cruz de la Orde del Méritu de Chile (31 d'Agostu de 2010)
*  Grã-Cruz de la Orde de Son Gregório Magno del Vaticanu o de la Santa Sede (3 de Setiembre de 2010)
*  Gran Cruz de la Orde Pro Merito Melitensi de la Orde Soberana y Militar de Malta (23 de Payares de 2010)
*  Comandante con Estrella de la Orde de Polonia Restituta de la Polonia (18 de xunetu de 2012)
*  Comendador de la Orde de Río Blanco del Brasil (19 de Mayu de 2014)
*  Gran Cruz de la Orde de l'Ayalga Sagrada del Xapón (16 de Febreru de 2015)
*  Grande-Oficial de la Orde del Méritu de la Polonia (16 de Febreru de 2015)
*  Gran Cruz de la Orde de Carlos III d'España (25 de Payares de 2016)
*  Gran Cruz de la Orde d'Honra de la Grecia (21 d'Abril de 2017)

## Referencies

## Enllaces esternos